Kohima
Kohima (hind. कोहिमा, IAST: Kohimā) – miestas rytų Indijoje, kalnuotoje vietovėje (Asamo–Birmos kalnų duburyje); Nagalando valstijos sostinė ir antras pagal dydį miestas (po Dimapuro). Plentai į Imphalą, Nagaoną, Mokokčungą. Kohima yra nagų genties angamių žemėje. Ao nagai taip pat sudaro ženklią gyventojų dalį. Kasmet mieste vyksta spalvinga „Ragasnapio šventė“, kurioje nagų gentys pristato savo papročius.